L'escritor, militante d'izquierdes y académicu de la Llingua Asturiana morrió esti xueves en Madrid
#000001
Los años noventa echaben a andar mirando de regüeyu hacia esi pasáu inmediatu qu’esfarrapaba mieos y esperanzas ensin facer distinciones ente unos y otres. Xosé Bolado yera’l presidente del Atenéu Obreru de Xixón, una institución que cola muerte del dictador Francisco Franco recuperara pasu ente pasu la dignidá y la solemnidá que-y arrampuñara’l réxime fascista. Xosé Bolado yera’l dignu y solemne herederu d’aquelles y aquellos ateneístes xixoneses que siempre caltuvieron prendida la llama del racionalismu y de la llibertá, mesmamente en tiempos gobernaos pola escuridá y pol escurantismu.
#000007